Կլինիկական պատկեր-ինկուբացիոն շրջանի տևողությունը 1-7 օր է (հաճախ կազմում է 2-3 օր): Տարբերում են դիզենտերիայի սուր և խրոնիկ ձևերը: Սուր դիզենտերիան ընթանում է մի քանի տարբերակներով (կոլիտիկ, գաստրոէնտերոկոլիտիկ և գաստրոէնտերիտիկ), որոնցից յուրաքանչյուրը կարող են ներկայացվել թեթև, միջին ծանրության և ծանր ձևերով: Խրոնիկական դիզենտերիան ունի ռեցիդիվող կամ չընդհատվող բնույթ և կարող է ունենալ թեթև, միջին և ծանր ընթացք: Գոյություն ունեն շիգելյոզի բակտերիակրություն, որը դիտվում է որպես ինֆեկցիոն պրոցեսի սուբկլինիկական ձև: Դիզենտերիային բնորոշ է ընթացքի ցիկլայնությունը: Ուստի հիվանդության ընթացքը կարելի բաժանել 4 շրջանի` սկզբնական, ծաղկման, սիմպտոմների հանգման և առողջացման (մնացորդային երևույթների կամ անցում խրոնիկական ձևի): Կոլիտիկ տարբերակի (տիպիկ շիգելյոզ) կլինիկական պատկերում ներկայացված են 2 հիմնական սինդրոմ ինտոքսիկացիոն և կոլիտիկ: Սինդրոմի գաստրոէնտերոկոլիտիկտարբերակը բացի կոլիտից ուղեկցվում է սուր գաստրիտի և էնտերիտի նշաններով: Գաստրոէնտերիտիկ տարբերակը դեպքում կլինիկական պատկերում կոլիտի սիմպտոմատիկա չկա: Դեպքերի մեծամասնության ժամանակ հիվանդությունը սկսվում է սուր: Հիվանդները գանգատվում են դողից և ջերմությունից: Մարմնի ջերմաստիճանը արագ բարձրանում է մինչև մաքսիմալ թվեր (38-40 ), պահպանվում է այդ մակարդակի վրա մի քանի ժամից մինչև 2-5 օր և իջնում է սովորաբար արագացած լիզիսի ձևով: Դիզենտերիան կարող է ընթանալ սուբֆեբրիլ ջերմաստիճանով, երբեմն էլ առանց ջերմության բարձրացմամբ: